Meghalt a trikóm
Hajnóczy Péter, novella, Élet és Irodalom, 1980
Péter Hajnóczy, short story, Élet és Irodalom, 1980
"Meglehet, csakugyan szerettem azt a trikót, de nincs számottevő bizonyítékom, hogy viszontszeretett."
AGYAGKATONÁK A FÖLD ALATT. Négy éve nagy feltűnést keltett Párizsban az a kínai archeológiai kiállítás, amelyen néhány, több mint kétezer éves, életnagyságú agyagkatonát mutattak be a közönségnek. Az egyedülálló lelet Kína Senszi tartományából származott: az agyaghadsereg tagjait nagy formaművészettel mintázták meg, mégpedig valamennyit egyéni arcvonásokkal. Azóta egész ármádiát találtak Sensziben, a föld alá rejtve: hatezernégyszáz katonát. Valamennyien a Nagy Falat építtető császár, Csin Huang-ti sírjához vezető utat őrizték. E fantasztikus őrség valamennyi tagja 180 centi magas, sőt lovaik is életnagyságúak. 1974-ben öntözőcsatonát ásó parasztok bukkantak rájuk, hat méter mélységben. A föld alá rejtett hadsereget négyhektáros óriás temető fogadta magába, amelyet fából és agyagból képeztek ki. A gigászi építmény megóvta ugyan a szobrokat az időjárás viszontagságaitól, de nem az embertől: már a császár halála után négy évvel fosztogatók hatoltak be a különös temetőbe.